**„დამტკიცებულია“**

**აკაკი წერეთლის სახელმწიფო უნივერსიტეტის**

**აკადემიური საბჭოს მიერ**

**დადგენილება № 51 (19/ 20)**

**20 მაისი 2020წ.**

**რექტორი: –––––––––––––––––––– როლანდ კოპალიანი**

**სსიპ - აკაკი წერეთლის სახელმწიფო უნივერსიტეტი**

**პროფესიული საგანმანათლებლო პროგრამა**

**ფეხსაცმლისა და ტყავის ნაკეთობათა წარმოება**

**საკონტაქტო ინფორმაცია:**

ქუთაისი, თამარ მეფის ქ. #59.

**პროგრამის ხელმძღვანელი:**

**მაია გრძელიძე**

აწსუ - ის პროფესორი

ტ: 577–31–59–01;

E-mail: grdzelidzemaia@gmail.com

**ქუთაისი**

1. **წ.**
2. **ჩარჩო დოკუმენტის სახელწოდება, რომლის საფუძველზეც შეიქმნა პროგრამა:** ფეხსაცმლისა და ტყავის ნაკეთობათა წარმოება **-** Production of footwear and leather products
3. **ჩარჩო დოკუმენტის სარეგისტრაციო ნომერი, რომლის საფუძველზეც შემუშავებული პროფესიული საგანმანათლებლო პროგრამა:** 02121-პ
4. **მისანიჭებელი კვალიფიკაცია ქართულ და ინგლისურ ენაზე -** საბაზო პროფესიული კვალიფიკაცია ფეხსაცმლისა და ტყავის ნაკეთობათა წარმოებაში / Basic Vocational Qualification in Production of Footwear and Leather Products (კვალიფიკაციის კოდი 0723)

აღნიშნული კვალიფიკაცია განათლების საერთაშორისო კლასიფიკატორის ISCED-ის მიხედვით განეკუთვნება დეტალურ სფეროს - ფეხსაცმლის დამზადება, ტექსტილი (ტანსაცმელი, ფეხსაცმელი და ტყავი); კოდი 0723, აღმწერი - *„შეისწავლის საფეიქრო წარმოებას, ტექსტილისა და ტყავის პროდუქციას, ტანსაცმელსა და მასთან დაკავშირებულ პროდუქციას, ფეხსაცმელსა და ფეხსაცმლის სხვა ფორმებს“.*

1. **საგანმანათლებლო პროგრამის მიზანი:** საგანმანათლებლო პროგრამის მიზანია ფეხსაცმლისა და ტყავის ნაკეთობათა წარმოების სფეროს უზრუნველყოფა შესაბამისი დარგის კვალიფიციური პრაქტიკული უნარ–ჩვევების მქონე კონკურენტუნარიანი კადრებით. პროგრამის საფუძველზე მომზადებული კადრები ფეხსაცმლისა და ტყავის ნაკეთობათა წარმოების მიმართულებით, შეძლებენ თანამედროვე ინდივიდუალური და მასიური წარმოების პირობებში ტყავისა და ტყავის შემცვლელი მასალისაგან სხვადასხვა სირთულის ფეხსაცმლისა და აქსესუარების დამზადებას.
2. **დაშვების წინაპირობა:** საბაზო განათლება
3. **დასაქმების სფერო და შესაძლებლობები:** ფეხსაცმლისა და ტყავის ნაკეთობათა წარმოებაში საბაზო პროფესიული კვალიფიკაციის მქონე პირი შესაძლოა დასაქმდეს მსხვილ, საშუალო და მცირე საწარმოში, მოდის ატელიებში დარგის სპეციალისტად, ფეხსაცმლის მკერავად, მეწაღედ. ასევე, შეუძლია დააფუძნოს სახელოსნო და იმუშაოს ინდივიდუალურ შეკვეთებზე.

* ეკონომიკური საქმიანობების სახეების ეროვნული კლასიფიკატორის კოდები: 13.99;13.99.0
* დასაქმების საერთაშორისო კლასიფიკატორის (ISCO) კოდი: 7536

1. **სტრუქტურა და მოდულები**

საგანმანათლებლო პროგრამა „ფეხსაცმლისა და ტყავის ნაკეთობათა წარმოება“ აერთიანებს 6 ზოგად მოდულს ჯამური 16 კრედიტის რაოდენობით და 14 პროფესიულ/დარგობრივ მოდულს ჯამური 80 კრედიტის რაოდენობით.

ფეხსაცმლისა და ტყავის ნაკეთობათა წარმოებაში საბაზო პროფესიული კვალიფიკაციის მინიჭებისათვის, პირმა უნდა დააგროვოს არანაკლებ 96 კრედიტი.

მოდულის, ქართული ენა A2 გავლა სავალდებულოა მხოლოდ იმ პროფესიული სტუდენტებისთვის, რომლებმაც პროფესიულ საგანმანათლებლო პროგრამაზე სწავლის უფლება მოიპოვეს „პროფესიული ტესტირების ჩატარების დებულების დამტკიცების თაობაზე“ საქართველოს განათლებისა და მეცნიერების მინისტრის 2013 წლის 27 სექტემბრის ბრძანება №152/ნ ბრძანებით დამტკიცებული დებულების მე-4 მუხლის მე-2 პუნქტით გათვალისწინებულ რუსულ, აზერბაიჯანულ ან სომხურ ენაზე ტესტირების გზით. აღნიშნული პირებისათვის პროფესიულ საგანმანათლებლო პროგრამაზე სწავლება იწყება ქართული ენის მოდულით.

* პროგრამის მოცულობა ქართულენოვანი სტუდენტებისათვის - **96** კრედიტი
* პროგრამის ხანგრძლივობა ქართულენოვანი სტუდენტებისათვის - **73** კვირა
* პროგრამის მოცულობა არაქათულენოვანი სტუდენტებისთვის - **111** კრედიტი
* პროგრამის ხანგრძლივობა არაქაუთლენოვანი სტუდენტებისთვის - **83** კვირა

|  |  |  |
| --- | --- | --- |
| **ზოგადი მოდულები** | | |
| **№** | **მოდულის დასახელება** | **კრედიტი** |
| 1 | ინფორმაციული წიგნიერება 1 | **3** |
| 2 | ინტერპერსონალური კომუნიკაცია | **3** |
| 3 | რაოდენობრივი წიგნიერება | **2** |
| 4 | მეწარმეობა1 | **2** |
| 5 | ინგლისური ენა | **4** |
| 6 | სამოქალაქო განათლება | **2** |
| **ჯამი** | | **16** |
| **პროფესიული მოდულები** | | |
| 7 | გაცნობითი პრაქტიკა | **2** |
| 8 | აკადემიური ხატვისა და ფერწერის საწყისები | **4** |
| 9 | ფეხსაცმლისა და აქსესუარების კომპოზიცია | **4** |
| 10 | ფეხსაცმლისა და ტყავის ნაკეთობებისათვის მასალების გამოჭრის საფუძვლები | **4** |
| 11 | ნახევარწაღის და ნავისებური ფეხსაცმლის კონსტრუირება | **8** |
| 12 | ჩექმისა და წაღის კონსტრუირება | **7** |
| 13 | ტყავის აქსესუარების კონსტრუირება | **6** |
| 14 | ფეხსაცმლის ნამზადის კერვის ტექნოლოგია | **8** |
| 15 | ფეხსაცმლის დამზადების ტექნოლოგია | **8** |
| 16 | ტყავის აქსესუარების ტექნოლოგია | **8** |
| 17 | ფეხსაცმლის სამომხმარებლო თვისებების ხარისხის კონტროლი | **3** |
| 18 | ფეხსაცმლისა და ტყავის ნაკეთობათა შეკეთება | **4** |
| 19 | საუნაგირე ტყავის დეტალების დამზადება | **5** |
| 20 | პრაქტიკული პროექტი - ფეხსაცმლისა დატყავის ნაკეთობათა წარმოება | **9** |
| **ჯამი** | | **80** |
| **სულ** | | **96** |

1. **მისანიჭებელი კვალიფიკაციის შესაბამისი სწავლის შედეგები:**

**საბაზო პროფესიული კვალიფიკაცია ფეხსაცმლისა და ტყავის ნაკეთობათა წარმოებაში**

კურსდამთავრებულს შეუძლია:

1. დახატოს ნატურიდან სხვადასხვა საგანი, ნატურმორტი და ფეხსაცმლისა და ტყავის აქსესუარები;
2. შეარჩიოს ფეხსაცმლისა და ტყავის ნაკეთობათა წარმოებისათვის საჭირო ძირითადი და დამხმარე მასალები;
3. ჩამოაყალიბოს ფეხსაცმლის კონსტრუირებისათვის ტერფის გაზომვის თეორიული საფუძვლები და მოახდინოს ესკიზის მიხედვით ნავისებური ფეხსაცმლის, წაღის, ჩექმისა და წაღისზედაპირისა და ძირის დეტალების ტექნიკური მოდელირება;
4. შეასრულოს ესკიზის მიხედვით ტყავის აქსესუარებისკონსტრუირება;
5. მოამზადოს ფეხსაცმლის ნამზადის დეტალები აკრებისათვის;
6. შეასრულოს ნამზადის ფორმირება კალაპოტზე დაფორმირებულ ნამზადზე ძირის მიმაგრება;
7. შეასრულოს ტყავის აქსესუარების/დეტალების წინასწარი დამუშავების და დროებითი შეერთების ოპერაციები;
8. შეასრულოს ფეხსაცმლისა და ტყავის აქსესუარების გამოყვანა, მარკირება და შეფუთვა;
9. შეასრულოს მზა ნაწარმის ხარისხის კონტროლი;
10. შეასრულოს ფეხსაცმლისა და ტყავის ნაკეთობების რესტავრაცია;
11. შეასრულოს საუნაგირე ტყავის დეტალების დამზადების ტექნოლოგიური ოპერაციების შესრულებადა ნაკეთობის გამოყვანა.

**9. ჩარჩოდოკუმენტის საფუძველზე პროფესიული საგანმანათლებლო პროგრამის შემუშავება**

აკაკი წერეთლის სახელმწიფო უნივერსიტეტს ჩარჩო დოკუმენტის „ფეხსაცმლისა და ტყავის ნაკეთობათა წარმოება“ საფუძველზე შემუშავებული აქვს პროფესიული საგანმანათლებლო პროგრამა „ფეხსაცმლისა და ტყავის ნაკეთობათა წარმოება“.

1. სწავლის შედეგების მიღწევის დადასტურება და კრედიტის მინიჭება

პირს კრედიტი მიენიჭება სწავლის შედეგის მიღწევის დადასტურების საფუძველზე, რომელიც შესაძლებელია:

ა) წინმსწრები ფორმალური განათლების ფარგლებში მიღწეული სწავლის შედეგების აღიარებით;

ბ) არაფორმალური განათლების გზით მიღწეული სწავლის შედეგების აღიარება საქართველოს

კანონმდებლობით დადგენილი წესით;

გ) სწავლის შედეგების დადასტურება შეფასების გზით.

არსებობს განმავითარებელი და განმსაზღვრელი შეფასება.

განმავითარებელი შეფასება შესაძლოა განხორციელდეს როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპეტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

ა) სწავლის შედეგი დადასტურდა;

ბ) სწავლის შედეგი ვერ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში პროფესიულ სტუდენტს უფლება აქვს პროგრამის დასრულებამდე მოითხოვოს სწავლის შედეგების მიღწევის დამატებითი შეფასება. შეფასების მეთოდი/მეთოდები რეკომენდაციის სახით მოცემულია მოდულებში.

ჩარჩო დოკუმენტი მოდულების, სწავლის შედეგებისა და თემატიკის კომპონენტებში ითვალისწინებს რვა საკვანძო კომპეტენციის განვითარებას *(მშობლიურ ენაზე კომუნიკაცია; უცხო ენაზე კომუნიკაცია; მათემატიკური კომპეტენცია; ციფრული კომპეტენცია; დამოუკიდებლად სწავლის უნარი; პიროვნებათშორისი, კულტურათაშორისი, სოციალური და მოქალაქეობრივი კომპეტენციები; მეწარმეობა და კულტურული გამომხატველობა*), რომლებიც მნიშვნელოვანია პროფესიონალი და კონკურენტუნარიანი კადრის აღზრდისთვის. რვა საკვანძო კომპეტენციიდან ერთ-ერთი - მშობლიური/პროფესიული საგანმანათლებლო პროგრამის სწავლების ძირითადი ენის განვითარების მიზნით, თითოეული პროფესიული განათლების მასწავლებლის მიერ სწავლება-სწავლის პროცესში უნდა შეფასდეს ზეპირი და წერილობითი კომუნიკაციის უნარი, კერძოდ, მართლწერისა და მართლმეტყველების წესების დაცვა შემდეგი კომპეტენციების ფარგლების გათვალისწინებით:

**მართლმეტყველება**

* საუბრის/პრეზენტაციის დროის ლიმიტის დაცვა;
* სათანადო პროფესიული ლექსიკის გამოყენება;
* მოსაზრების ჩამოყალიბება გასაგებად, ნათლად და თანამიმდევრულად;
* ადეკვატური მაგალითებისა და არგუმენტების მოყვანა;
* ზეპირი მსჯელობისთვის დამახასიათებელი არავერბალური  საშუალებების ადეკვატურად გამოყენება  (მაგ.

ჟესტიკულაცია, ინტერვალი საუბარში, ხმის ტემბრის ცვალებადობა).

**მართლწერა**

* საკავშირებელი სიტყვების სწორად გამოყენება;
* ძირითადი  სასვენი ნიშნების (წერტილი,  კითხვისა და ძახილის ნიშნები) სწორად გამოყენება;
* პროფესიული ლექსიკის სათანადოდ გამოყენება;
* წერისას ტიპობრივი სტილისტური ხარვეზების აღმოფხვრა;
* არ უნდა იქნეს გამოყენებული ენისთვის არაბუნებრივი შესიტყვებები და ლექსიკა - ბარბარიზმები,

ჟარგონები;

* ინფორმაციის გადმოცემა  თანამიმდევრულად, გასაგებად, შესასრულებელი.

1. **პროფესიული კვალიფიკაციის მინიჭება**

პროფესიული კვალიფიკაციის მინიჭება აკაკი წერეთლის სახელმწიფო უნივერსიტეტის პრეროგატივაა.

პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს პროფესიულ საგანმანათლებლო პროგრამაში განსაზღვრული მოდულებით გათვალისწინებული კრედიტები, ჯამში 96 კრედიტი.

**12. სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ) პროფესიული სტუდენტების სწავლებისათვის**

შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ საგანმანათლებლო პროგრამაში ჩართულობის უზრუნველყოფის მიზნით, ასეთი პირები მოდულებზე დაიშვებიან მოდულის წინაპირობის/წინაპირობების დაძლევის გარეშე.

პროფესიული საგანმანათლებლო პროგრამით განსაზღვრული კრედიტები პირს ენიჭება მხოლოდ შესაბამისი სწავლის შედეგების დადასტურების შემთხვევაში, ხოლო კვალიფიკაცია - მე-11 პუნქტით გათვალისწინებული წესით.

დანართი 1. - სასწავლო გეგმა.

დანართი 2. - სასწავლო გარემო და მატერიალური რესურსი.

დანართი 3. - განმახორციელებელი პირები (პროფესიული განათლების მასწავლებლები).

დანართი 4. - პროგრამის შემადგენელი მოდულები, მათ შორის ქართული ენის მოდული